ثانیہ سعید

**ثانیہ سعید** (Sania Saeed)، اک پاکستانی تھیٹر، ٹی وی، فلم اداکارہ تے ٹیلی ویژن میزبان نیں۔ اوہ *دستک* ناں دے تھیٹر دے نکر ناٹک کرن واݪے اک گروپ نوں وی چلاؤندیاں سی ۔ ایہ گروپ 1988ء وچ ختم ہو گیا سی۔ 1992ء وچ ایہ گروپ دوبارہ شروع کیتا تے ایہدا ناں *کتھا* رکھیا۔

اوہ پہلی وار ٹیلی ویژن اُتے 1989ء نوں پروگرام *آدھی دُنِیا* لئی 8 مارچ نوں نشر ہوݨ آݪے سٹریٹ تھیٹر ڈرامے وچ نظر آئیاں۔ ایہ ڈراما *عورت* سی۔ اوہ نیٹ ورک ٹیلی ویژن مارکیٹنگ (NTM)، کراچی سینٹر دی پہلی اناؤنسر سی۔ 1989ء وچ پی ٹی وی ڈراما *تپش* اوہناں دا پہلا ٹی وی ڈراما سی۔ اس توں بعد 1991ء وچ حسینہ معین دے سیریئل *آہٹ* وچ نظر آئیاں، جیہدی ہدایت کاری ساحرہ کاظمی نے کیتی سی، فیر 1992ء وچ انور مقصود دے تحریر کردہ ڈرامے *ستارہ اور مہرالنساء* وچ بطور مہرالنساء کردار ادا کیتا، ایہدے ناݪ ثانیہ پاکستانی ٹیلی ویژن انڈسٹری وچ اپݨے سٹارڈم تک پہنچ گئیاں۔ ثانیہ ہُݨ تک تھیٹر تے ٹیلی ویژن وچ کَم کررہیاں نیں۔

## مُدھلا جیون
ثانیہ 28 اگست 1972ء نوں کراچی وچ پیدا ہوئیاں۔ اوہناں دے والد منصور سعید اک سیاسی کارکن سی، جیہناں دا اِنتقال مئی 2010ء وچ ہویا، اوہناں نے کتاباں، دستاویزی فِلماں تے تھیٹر دے ڈرامےآں دا اردو وچ ترجمہ کیتا۔ 
ثانیہ دے والد دے عمدہ کماں وچ کارل سگن دے *کاسموس*، جیکب بروونوسکی دے *ایسینٹ آف مین* تے برٹولٹ بریکٹ دے *لائف آف گیلیو* دے ترجمے شامل نیں۔
1989ء وچ پی ٹی وی دے ڈرامے *تپش* وچ اوہناں نے اپݨی بیٹی ثانیہ دے ہمراہ اداکاری کیتی سی۔ 

ثانیہ دی والدہ، عابدہ سعید مونٹیسوریئن نیں تے اوہناں نے 1983ء وچ سیڈلنگ مونٹیسوری سکول قائم کیتا سی تے اَج تک چل رہیا اے۔

ثانیہ نے میٹرک سینٹ جوزف کانوینٹ ہائی سکول، کراچی توں کیتا۔ PECHS کالج برائے خواتین توں انٹرمیڈیئٹ تے کراچی یونیورسٹی توں کلینیکل سائیکالوجی وچ آنرز کیتا۔ 

اوہناں نے 1998ء وچ ٹی وی ڈائریکٹر شاہد شفاعت ناݪ ویاہ کیتا۔

## کیریئر
سال 1982ء میں ثانیہ دے والد منصور سعید نے دوسرے ہم خیال ساتھیاں ناݪ رِݪ کے *دستک* دے نام توں اک تھیٹر گروپ قائم کیتا۔

**دستک دا تجربہ**

دستک پاکستان وچ 1988ء وچ ختم ہوݨ والی طویل ترین آمریت دے دوران جمہوریت دی جدوجہد وچ بہت سرگرم سی۔ ایہ رضاکار سیاسی کارکناں، طلباء، ٹریڈ یونین کارکناں، خواتین تے انسانی حقوق دے کارکناں، صحافیاں تے اساتذہ دا اک گروپ سی۔ ثانیہ نے دستک پرفارمنس دے اردو ترجمےآں وچ بچےآں دے کرداراں، ہجوم تے منظر نوں بدلݨ واݪے بڑے کرداراں توں آغاز کیتا۔

*The Chameleon (چیخوف) - گرگٹ
*Exception and the rule - انوکھی بات بھی مُمکن ہے
*Life of Galileo etc - گلیلیو کی داستان
*Interview in Buenos Aires – ایک جلاوطن سے انٹرویو

جمہوریت نے نویں اہداف لیاندے تے گروپ دی نویں نسل نے خواتین دے خلاف امتیازی قوانین، بے روزگاری تے بنیادی سہولتاں دی عدم دستیابی دے خلاف احتجاج کردے ہوئے سٹریٹ تھیٹر دا رخ کیتا تے 1990ء تک جاری رہیا۔

**کتھا دا تجربہ**

1992ء وچ، شاہد شفاعت (بعد وچ ثانیہ دے شوہر)، جو دستک دے اک سرگرم رکن وی نیں، اوہناں نے دوسرے دوستاں دی مدد ناݪ، PILER تے گوئٹے انسٹیچیوٹ دے تعاون ناݪ کورنگی دے محنت کش بچےآں دے ناݪ اک ورکشاپ دا انعقاد کیتا۔ ایہ ورکشاپ اک ڈرامے دی شکل اختیار کر گئی، "تاریکیوں کے سائے" پہلاں اوہناں دے آبائی علاقے (کورنگی، کراچی دا اک صنعتی علاقہ) وچ اک مقامی میرج ہال وچ تے بعد وچ پاک امریکن کلچرل سینٹر (PACC) وچ پرفارم کیتا۔ اس ورکشاپ وچ حصہ لیݨ آݪے بچے اپݨے بارے وچ کچھ زیادہ ای باشعور نِکݪے۔ ایہ نایاب اصل مکمل لمبائی دے سکرپٹ وِچوں اک سی جو ورکشاپ توں تیار کیتا گیا سی۔ اس گروپ نوں باقاعدہ بݨایا گیا تے ہُݨ ایہنوں کتھا کہیا جاندا اے۔

**ٹیلی ویژن دا تجربہ**

1989ء وچ ٹی وی اُتے پہلی حاضری ہوئی جدوں *دستک* دے اک حِصّے دے طور تے ثانیہ نوں پاکستان ٹیلی ویژن لئی سٹریٹ تھیٹر ڈرامے "عورت" (اصل وچ جن ناٹیا منچ بھارت دے صفدر ہاشمی نے لکھیا سی) وچ پرفارم کرن لئی مدعو کیتا گیا، اوہناں نے بخوشی قبول کر لیا۔ عورتاں دے مسائل نوں بہت زیادہ اہمیت دِتّی جا رہی سی تے کئی پروگرام بݨائے تے پیش کیتے جا رہے سی جیہناں وِچوں اک "آدھی دنیا" سی جیہنوں فہمیدہ نسرین نے پروڈیوس کیتا سی۔ 20 منٹ دے ڈرامے نوں دو دِناں وچ ریکارڈ کیتا گیا تے *دستک* دے کارکناں نے پیش کیتا۔

## ٹیلی وِیژن

### ڈرامے

### ٹَیلی فِلم تے لَونگ پلے

### وَیب سیریز

### تھیٹر تے سٹیج ڈرامے

### ٹاک شوز

## فِلماں

## ایوارڈز تے نامزدگیاں

## باہرلے جوڑ
* فیس بک پیج
* 

## حوالے


گٹھ:پاکستانی اداکاراواں
گٹھ:کراچی دیاں اداکاراواں
گٹھ:20ویں صدی دیاں پاکستانی اداکاراواں
گٹھ:21ویں صدی دیاں پاکستانی اداکاراواں
گٹھ:پاکستانی ٹیلی ویژن اداکاراواں
گٹھ:پاکستانی فلمی اداکاراواں
گٹھ:پاکستانی فلم اداکاراواں